cyanic-selkie/wikianc huggingface dataset:
Himmelens fange
Handling
Romanens handling foregår i Barcelona i 1957, og handler om de videre opplevelsene til karakterene fra de første bøkene: Daniel Sempere, Fermin Romero de Torres og David Martin. Vi får også høre Fermins historie, og hvordan han og David møttes i fengselet etter borgerkrigen.
Anthony Li Hui
Anthony Li Hui (født i 1972 i Meixian i Baoji i Shaanxi i Folkerepublikken Kina) er en kinesisk katolsk prelat og koadjutorbiskop av Pingliang i Gansu.
Bakgrunn, prest
Anthony Li Hui begynte på forberedelsesseminar i Pingliang i 1990. I 1996 ble han ferdig med teologistudiene på det nasjonale presteseminar i Beijing. Han ble presteviet den 24. november 1996. Fra 1998 og til sin bispeutnevnelse arbeidet han som sekretær ved Det kinesisk katolske bispekollegiums kontorer i Liuyin-gaten i Beijing. Noen sjelesørgerisk erfaring i Pinglang hadde han ikke fått som prest.
Biskop
Han ble valgt til koadjutor-biskop den 24. juli 2020 av lokale organer og valget ble approbert av Pavestolen den 11. januar 2021. Bispevielsen den 28. juli 2021 ble foretatt av erkebiskop Joseph Ma Yinglin av Kunming; medkonsekrerende var biskopene Nicholas Han Jide av Pingliang, biskop Joseph Guo Jincai av Chengde, og biskop Joseph Han Zhihai av Lanzhou.
Episkopalgenealogi
Hans episkopalgenealogi er:
John Hawkins (musikkhistoriker)
John Hawkins (1719–1789) var en engelsk jurist og musikkhistoriker.
Hawkins studerte rettsvitenskap og arbeidet i rettsvesenet til 1759. Han giftet seg i 1753, og da kona i 1759 arvet en stor formue etter en bror, ble det mulig for ham å konsentrere seg fullstendig om musikkvitenskap, et felt som så langt bare hadde vært en kjær hobby for ham.
Hawkins skrev også den første fullstendige biografien over sin gode venn, forfatteren Samuel Johnson, Life of Samuel Johnson (1787).
Verk
''A general history of the science and practice of music. New ed. with the author's posthumous notes''. Ettertrykk, London, Novello, Ewer & Co., New York, Peters, 1875, redigert og utstyrt med register av. Graz-Austria: Akademische Druck- u. Verl.-Anst., 1969.
Ole Torjesen Lindstøl
Ole Torjesen Lindstøl (født 26. juni 1820 på Vormvik i Vegårshei, død 16. oktober 1905 på Lindstøl i Søndeled) var stortingsrepresentant for Nedenes amt i flere perioder fra 1862. Han tilhørte Moderate Venstre og var en nær medarbeider av Jakob Sverdrup fra 1870-årene.
Biografi
Etter å ha gått ut av Holt seminar i 1840 var han i ti år omgangsskolelærer, hjelpevaksinatør og kasserer for fattig- og skolevesenet i hjembygda. Men i 1850 kjøpte han gård på Lindstøl i Søndeled og bosatte seg der fra 1851. Han ble gift med Karen Tallaksdatter Bjørvatten, datter av lensmann Tallak G. Bjørvatten. De fikk sønnen Tallak Lindstøl, som også var stortingsrepresentant, men som er mest kjent som forfatter av bok med biografier over stortingsrepresentanter.
Verv
I 1862 ble han valgt til Stortinget som 2. representant for Nedenes amt. Han ble gjenvalgt ved alle valg fram til 1888, men i 1889 ble han fjerde suppleant.
Han var medlem av riksretten 1883–1884, men frabad seg valg som president for denne. I 1888 fikk han tilbud om å tre inn i regjeringen, men han avslo det.
Lysgrav
Rømningsvei
Installasjon av lysgrav kombinert med større vinduer er ofte en nødvendighet ved innredning av kjeller til oppholdsrom for å oppnå tilfredsstillende rømningsveier i tilfelle brann.
Farer
Dersom det finnes flere alternative måter å anlegge rømningsvei på anbefales ikke vinduer med lysgrav som hovedrømningsvei, fordi de krever tilsyn for snømåking, fjerning av løv, med mer, samt utgjør fallrisiko.
Et vindu i en lysgrav kan også være en dødsfelle ved brann dersom den er feil designet. For eksempel vil et topphenglset vindu som slår ut i en for kort lysgrav gjøre det umulig å komme seg ut av bygningen. Derfor kan det være en fordel at vinduet er sidehenglset og slår innover i de tilfeller man likevel velger å lage rømningsvei via vindu i lysgrav.
Krav i forskrift
Byggteknisk forskrift krever minimumsstørrelser på vinduer brukt som rømningsvei i oppholdsrom (særlig på soverom, stuer og andre oppholdsrom). Det stilles da samme krav til minstemål på et vindu i en lysgrav som til vinduer brukt til rømningsvei ellers (minst 0.6 m høy, minst 0.5 m bred, og sum av høyde og bredde på minst 1.5 m ).
Green Bay Packers i NFL-sesongen 2018
Green Bay Packers spilte i lagets 98. sesong i National Football League, 100. totalt og 13. og siste under hovedtrener Mike McCarthy. Etter å ha gått glipp av sluttspillet for første gang siden 2008 og å ha mistet quarterback Aaron Rodgers til en skade i 2017-sesongen, klarte Packers ikke å forbedre på fjorårets resultat på 7–9 og avsluttet sesongen 6–9–1, lagets dårligste sesongresultat siden 2008.
Den 7. januar 2018 ble Brian Gutekunst ansatt som ny general manager etter at Ted Thompson tok over som senior advisor to football operations.
Etter en sesongstart på 4–7–1 fikk Mike McCarthy sparken 2. desember 2018, bare timer etter Packers' nederlag mot Arizona Cardinals i uke 13, og Joe Philbin ble utpekt til midlertidig hovedtrener. Etter et tap mot Chicago Bears i uke 15 kunne Packers ikke lenger nå sluttspillet. Dette var den første gangen Packers hadde gått glipp av sluttspillet to år på rad siden 2005 og 2006, som også var de to første sesongene med Aaron Rodgers og begynnelsen av Mike McCarthy-æraen. Dette var også den første gangen Packers hadde to tapende sesonger på rad siden 1990 og 1991, året før Brett Favre ble en del av laget.
Endringer i trenerstallen
Etter å ha gått glipp av sluttspillet tok Packers flere grep i trenerstallen under offseasonen, blant annet ved å velge Brian Gutekunst som lagets nye general manager. Noen merkbare endringer inkluderer:
Draft
Draftbytter
Terminliste
Note: Divisjonsmotstandere er i fet tekst.
Ligarangering
Statistikker oppdatert etter sesongslutt
Rise to Fall
Rise to Fall er et melodic death metal-band fra Vizcaya i Spania. Bandet ble startet i 2006 og ga ut debutalbumet i 2010.
Melkehylle
Melkehylle er en hylle eller et stativ til å sette melketrau eller melkeringer i. Betegnelsen er brukt både om veggfaste og om flyttbare hyller.
Melkebøtte
Melkebøtte er et kar til å melke i eller til å bære inn melken etter melkingen. De har form som en sylinder eller avkortet kjegle og skiller seg fra andre kar til melk ved at de har tverrhank og åpen munning. Melkebøtter kan være laget av tre eller metall. Volumet kan variere fra ca. 2 til 25 liter. De minste bøttene ble bare brukt til å melke i og de største til å bære melken inn i.
Før det ble vanlig å melke i bøtter av metall brukte de i det gamle seterstellet gjerne laggede bøtter av tre til melking på Vestlandet, i Telemark og andre deler av Østlandet som grenser mot Vestlandet og i Nord-Norge. I Trøndelag brukte man da helst melkestaver til å melke i. Fra Valdres fortelles det at de da på de fleste gårdene hadde to melkebøtter eller melkespann. Det ene som var litt mindre og lavere ble brukt til melking av geitene og ble kalt geitespannet.
Laggede melkebøtter med tverrhank kunne noen steder kalles ringe eller ryngje. I noen bygder var det skikk å sette inn en liten klar bit av kvarts i bunnen av disse bøttene. Folk trodde slike var smidd av dvergene og kalte dem for dvergstein. Den skulle beskytte mot onde makter.
Utover på 1900-tallet ble de laggede trebøttene avløst av melkebøtter i metall som var lettere i vekt og lettere å holde tette, og på 1950-tallet kom bøtter av rustfritt stål som var lette å holde rene.
Melkebøtter må ikke forveksles med melkespann, som er en beholder som melkeproduktene ble oppbevart, transportert og solgt i etter melking og foredling.
Per Wendelbo (pressemann)
Per Wendelbo (født Peder Haraldsen 5. september 1866 i Skien, død 26. februar 1937 i Oslo) var sjefredaktør og direktør for Norsk Telegrambyrå fra han etterfulgte Peter Helgevold i 1918 til Birger Knudsen tok over i 1937.
Wendelbo ledet NTB i de første par tiårene etter at norske aviser hadde tatt over eierskapet i byrået, og hadde mye av æren for utbyggingen av NTB som norsk presses sentrale nyhets- og bildebyrå.
Wendelbo ble Cand.jur. i 1889. Før han begynte som leder i NTB var han utenriksredaktør i Morgenbladet fra 1900 til 1918. Han var formann i Norsk Presseforbund fra 1916 til 1919 og fra 1921 til 1923.
I 1897 startet han ukebladet Norske Gutter og redigerte det til 1917.
Statistiske grafer
Statistiske grafer er grafer som brukes innen statistikk og kvantitativ metode for å visualisere kvantitativ data. Dataens målenivå avgjør hvordan det er meningsfylt å visualisere dataen. Statistiske grafer kan brukes både til å analysere dataen og til å presentere den.
Ulike typers statistiske grafer er Frekvenstabell, Histogram, Søylediagram, Kakediagram, Linjediagram, Tidsrekke, Spredningsplott, Korrelogram, Geografiske informasjonssystemer, Funksjonsgraf, Biplot, Boksdiagram, Stilk-og-blad-plott og Korrelogram.
Adrián Marín Gómez
Adrián Marín Gómez (født 9. januar 1997) er en spansk fotballspiller som spiller for den portugisiske klubben.
Marcelino da Mata
Marcelino da Mata (født 7. mai 1940 i Ponte Nova ved Bula i Portugisisk Guinea, død 11. februar 2021 i Amadora i Portugal) var en portugisisk offiser.
Han tjenestegjorde til 1980 og steg i gradene til major og ble forfremmet til oberstløytnant i 1994.
Stigfossbrua
Stigfossbrua er ei bru over Stigfossen i Trollstigen. Fylkesvei 63 går over brua. Brua og veien ble åpnet av kong Haakon VII 31.juli 1936. Arbeidet med brua ble påbegynt i 1933 med sprenging av fundament. Arbeidet med muring av steinhvelving ble utført i 1934 og 1935. «Stigfossbrua 1935» er preget inn i en av stabbesteinene. Den er om lag 30 meter lang.
Marcelino da Mata
da Mata ble kjent for stort personlig mot i tjenesten og heroisme under kolonikrigen mot PAIGCs styrker. Han var den mest dekorerte portugisiske hæroffiser i den portugisiske hærens historie.
Han døde av covid-19 i Amadora i Portugal.
Judy Nagel
Judy Nagel (født 27. august 1951) er en amerikansk tidligere alpinist. I løpet av sin karriere tok hun 3 verdenscupseiere, og deltok i ett OL, i Vinter-OL 1968.
Hommage till Povel
Hommage till Povel er et musikkalbum av Cornelis Vreeswijk, utgitt i 1981.
Hommager & pamfletter
Hommager & pamfletter er et musikkalbum av Cornelis Vreeswijk, utgitt i 1981.
Verdensrekordhistorikk på 3000 m hurtigløp skøyter kvinner
Oversikt over utviklingen av verdensrekorder på 3,000 m hurtigløp for kvinner som er godkjent av International Skating Union:
Holly Flanders
Holly Flanders (født 26. desember 1957) er en amerikansk tidligere alpinist. I løpet av sin karriere tok hun tre verdenscupseire, og deltok i to OL; Vinter-OL 1980 og Vinter-OL 1984.
Den første wienerskole
Den første wienerskole er et begrep som, spesielt i engelsk musikkvitenskap, brukes om de tre klassisistiske komponistene Wolfgang Amadeus Mozart, Joseph Haydn og Ludwig van Beethoven, – i blant også om Franz Schubert. Alle virket i Wien i tiårene før og etter år 1800.
Begrepet ble skapt som et motstykke til Den andre wienerskole som var aktive tidlig på 1900-tallet, og som til forskjell fra den første wienerskolen var en reell «skole» i den forstand at det var en sirkel samarbeidende komponister som utgjorde en bevegelse. Selv om Mozart, Haydn og Beethoven kjente hverandre, var de ikke involvert i formelle felles anstrengelser som en kjenner fra 1900-tallets bevegelser.
Mikkel Bjerg
Mikkel Bjerg (født 3. november 1998 i København) er en dansk syklist som konkurrerer i landeveissykling.
Den første wienerskole
Et fellestrekk er at komponistene i både den første og den andre wienerskole var opptatt av form og oppbygning: den første av sonatesatsform og symfoniform, den andre av tolvtonemusikk.
Den første wienerskole kan ses på som wienerklassisisme i snever forstand, men i norsk og tysk musikktradisjon er wienerklassisismen blitt en innarbeidet betegnelse for musikkens klassisisme i sin helhet, også om komponister som knapt satte sin fot i Wien. Bakgrunnen er nok at miljøet i Wien var spesielt dominerende i den aktuelle perioden.
Mikkel Bjerg
Under VM i landeveissykling 2016 i Doha tok han sølvmedaljen bak amerikanske Brandon McNulty i juniortemporittet.
I 2017 tok Bjerg først EM-sølv i temporitt for U23-ryttere under EM i landeveissykling 2017 i Herning, før han én måned senere ble U23-verdensmester på individuell tempo under VM i landeveissykling 2017 i Bergen, foran amerikanske Brandon McNulty og franske Corentin Ermenault.
Beatrice Gafner
Beatrice Gafner (født 19. november 1964) er en sveitsisk tidligere alpinist. I løpet av sin karriere tok hun 2 verdenscupseiere, og deltok i ett OL, i Vinter-OL 1988.
Beredskapsetaten (Oslo)
Beredskapsetaten er en etat i Oslo kommune under Byrådslederens kontor (BLK). Etatens formål er å sørge for at kommunens beredskapsmessige plikter i krig og fred blir ivaretatt på en tilfredsstillende måte, herunder å rådgi, veilede og føre tilsyn med etatenes og bydelenes beredskapsarbeid.
Videre vedlikeholder og forvalter etaten på kommunens vegne ti av byens offentlige tilfluktsrom og leier disse ut til parkerings-, lager- og idrettsformål i fredstid.
Beredskapsetaten ble opprettet i 1939 under navnet Luftvernkonsulentens kontor. I 1950 ble navnet endret til Sivilforsvarskonsulentens kontor, i 1962 til Beredskapskontoret og i 1996 til Beredskapsetaten. Etaten markerte således 75-årsjubileum i 2014.
De viktigste lovene som får anvendelse for etaten er lov om særlige åtgjerder under krig, krigsfare og lignende forhold, lov om helsemessig og sosial beredskap, lov om forsynings- og beredskapstiltak og Sikkerhetsloven. Av særskilt betydning for Oslo kommune og landets øvrige kommuner er lov om kommunal beredskapsplikt.
Organisasjon
Etaten er organisert i en stab, Avdeling for strategi og utvikling og Avdeling for samfunnssikkerhet og beredskap.
Ariel (vaskemiddel)
Ariel er en serie med vaskemidler produsert av selskapet Procter & Gamble.
Ariel ble utviklet av den europeiske avdelingen av Procter & Gamble, og ble lansert i 1967. Det kom først i pulverform, så i flytende form i 1985, og som såkalte «liquitab»-kapsler i 2001.
Pol Lirola
Pol Mikel Lirola Kosok (født 13. august 1997) er en spansk fotballspiller som spiller for, på lån fra den den franske klubben Olympique de Marseille.
Ariel (vaskemiddel)
Ariel kom på det norske markedet i 2008, og ble da det første Procter & Gamble-produserte vaskemiddelet i Norge siden 1970.
Christina Meier
Christina Meier (født 20. februar 1966) er en tysk tidligere alpinist. I løpet av sin karriere tok hun 2 verdenscupseiere, og deltok i tre OL, i Vinter-OL 1988, Vinter-OL 1992 og Vinter-OL 1994.
Francisco Hernando Contreras
I Ekvatorial-Guinea planla han å bygge 36.000 boliger og et industriområde. Hans selskap skulle også etablere ny hovedstad i landet, Oyala. Prosjektene slo feil etter at landets president Teodoro Obiang ble informert om Seseña-katastrofen. Deretter klaget Hernando inn president Obiang for Det internasjonale senter for løsning av investeringstvister for 450 millioner euro for angivelig allerede foretatte investeringer. Rettens kjennelse ble i Ekvatorial-Guineas favør. Hernando kunne ikke fremlegge belegg for investeringen. Han døde 3. april 2020 av covid-19 i Madrid. Kort før sin død hadde han latt bygge et Pantheon på kirkegården i Boadilla del Monte i Madrid, og der ble han begravet. Han etterlot seg en skattegjeld til den spanske stat på 93 millioner euro.
Cornelis bästa
Cornelis bästa er et samlealbum av Cornelis Vreeswijk, utgitt i 1985.
Zoë Haas
Zoë Haas (født 24. januar 1962) i Calgary, Canada er en sveitsisk tidligere alpinist som konkurrerte i øvelsene super-G og storslalåm. I løpet av sin karriere tok hun 2 verdenscupseiere, og deltok i to OL, 1988 og 1992, med 7.-plass i super-G i Calgary som beste resultat.
Gu Jiegang
Gu Jiegang (, født 1893 i Suzhou i provinsen Jiangsu i Kina, død 1980) var en kinesisk historiker som er best kjent for syvbindsverket Gushi Bian (《古史辨》, eller Debatter om oldtidshistorien). Han var en ledende kraft i Yigupai (som betvilte oldtidens historiekronikørers pålitelighet).
Gu har skrevet flere viktige verker om kinesisk folklore, blant annet folkesanger. Et tidlig viktig verk var om folkesanger i regionen Wu, altså hans egne hjemtrakter. Fra 1926 virket han ved Sun Yatsen-universitetet i Guangzhou, der han blant annet forsket på legenden om Meng Jiangnü.
Zapad-2017
Zapad-2017 var en felles strategisk øvelse mellom Russlands og Hviterusslands forsvar, og ble utført mellom 14. og 20. september 2017. Ifølge offisielle kilder, deltok opp til 13 000 soldater.
Generell informasjon
Militærøvelsen var en planlagt aktivitet, og holdes hvert annet år i samsvar med vedtaket av 29. september 2009 som Russlands og Hviterusslands presidenter tok.
Den 13. juli på Russland-NATO-rådets møte holdt representantene for Det russiske forsvarsdepartementet en briefing for å gi informasjon om militærøvelsen Zapad-2017 med oppgaver, skuddfelter, krefter og midler, antall personell og våpen- og materiellsystemer. En tilsvarende briefing ble holdt på OSSE-møtet. Like før øvelsen ble det holdt en utvidet briefing i Moskva.
Informasjon om militærøvelsen «Zapad -2017» ble gitt for å hindre spekulasjon og ubegrunnede beskyldninger mot de kommende øvelsene.
Scenario
Scenarioet for øvelsen var at tre aggressive land: Vejsjnorija, Vesbarija og Lubenija angrep Hviterussland. Vejsjnoria holdt til i den vestre delen av Hviterussland, mens Vesbarija holdt til i Latvia og Litauen. Lubenija hadde utgangspunkt i Polen og Litauen
Primera División 2006–2007
Primera División 2006–07 var den 76. sesongen i spansk fotball siden ligaen ble innført. Sesongen ble innledet 27. august 2006 og avsluttet 17. juni 2007. Ruud van Nistelrooy fra Real Madrid ble toppscorer med 25 ligamål. Real Madrid vant sin 30. ligatittel denne sesongen.
Zapad-2017
Sammensetning av styrker og organisasjonsmessige særtrekk
Militærøvelsen foregikk i to trinn i Russland og Republikken Hviterussland. Til Hviterussland kom omkring tre tusen soldater fra Russlands Forsvar.
I "Zapad-2017" deltok styrker og ressurser fra Hviterussland og Vestre militærdistrikt i Russland. Støtte for bakkestyrker ble gjennomført med mer enn 25 fly fra Russlands Luftforsvar, Hviterusslands Luftforsvar og Luftvern. Man ville bruke 680 militære kjøretøy under øvelsen. Forsvarsdepartementet i Russland hadde bestilt 4162 jernbanevogner for å transportere personell og materiell. I Hviterussland ble praktiske handlinger av militærøvelsen "Zapad-2017" gjennomført på seks skytefelt: Lepelskij, Borisovskij, Losvido, Osipovicheskij, Ruzhanskij, Domanovskij og et sted i nærheten av landsbyen Dretun.
Primera División 2006–2007
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Zapad-2017
Internasjonal reaksjon før militærøvelsen
Under forberedelsene til militærøvelsen, kritiserte den militær-politiske ledelsen i NATOs medlemsland og andre europeiske land den hviterussiske-russiske øvelsen. NATOs generalsekretær Jens Stoltenberg stilte krav til å gjøre militærøvelsen så åpen som mulig, i samsvar med Wien-avtalen. . Litauens president Dalia Grybauskaitė uttrykte at militærøvelsen var provoserende, og viste at intensjonen i Russland og Hviterussland var å utløse en åpen konflikt med NATO. "Vi forventer med angst militærøvelsen "Zapad -2017", der kraftsamlast mange aggressive styrkar. Det er ein demonstrativ førebuing til krig mot Vesten." Sjefen for Ukrainas nasjonale sikkerhetsråd, Oleksandr Turtsjynov, Polens forsvarsminister Antoni Macierewicz og Litauens forsvarsminister Raimundas Karoblis beskyldte Russland og Hviterussland for at de hadde til hensikt å okkupere en del av territoriet til Polen og Litauen i Suwalki-området. Speaker i Ukrainas Verkhovna Rada Andriy Paruby sa at styrker fra øvelsen kan trenge inn i Ukraina for å gjennomføre sabotasjehandlinger.
Russiske og hviterussiske ledere vurderte utsagnene fra representanter for vestlige ledere som upassende. Ifølge utsagn fra Russlands forsvarsminister Sergej Sjojgu var militærøvelsen "Zapad-2017" en planlagt aktivitet av defensiv karakter. "'Dette arrangementet blir holdt annethvert år i samsvar med felles beslutning fra Russlands og Hviterusslands presidenter, og har rent defensiv karakter.'"Pressetalsmann i det hviterussiske utenriksdepartementet, Dmitry Mironchik, stadfestet at militærøvelsen «Zapad-2017» ikke hadde offensive formål. "Offisielt, og på et høyt nivå ble OSSE-statene informert om planer og scenario for militærøvelsen, de viktigste mål og oppgaver, steder, personell og materiell som ville delta i øvelsen. På OSSE-møtet ble det understreket nok en gang at "Zapad-2017"-øvelsen hadde defensiv karakter."
Man uttrykte også flere ganger at de da kommende øvelser var åpne for internasjonale observatører. Presidenten i Hviterussland, Aleksander Lukasjenko, sa følgende"'Vi vil ikke skjule noe og må ikke skjule. Dersom NATO-medlemmer ønsker å være tilstede på militærøvelsen vår, - hjertelig velkommen.'"Russlands forsvarsminister Sergej Sjojgu "Som forutsetningen er i internasjonale avtaler, kommer våre partnere til å få mer detaljert informasjon om denne øvelsen gjennom både diplomatiske kanaler og media." Hviterusslands utenriksminister Vladimir Makei "Jeg øsker å understreke igjen at øvelsen vil være maksimalt transparent og åpen for observasjon." Den russiske viseforsvarsministeren Aleksander Fomin stadfestet beredskap til å invitere internasjonale observatører til militærøvelsen "Zapad-2017"."'Snart skal vi samle og erklære, '- svarte viseforsvarsministeren på spørsmålet av nyhetsbyrået Interfax om når man skulle sende observatører, blant annet fra NATO-land, invitasjoner til militærøvelsen."
Protester
Den 8. september ble det i Minsk igangsatt aksjoner mot øvelsen Zapad-2017 med om lag 400 demonstranter med slagordet "Det er vårt land - ikke plass til russere" (Russisk: «Эта страна наша, здесь не будет Раша!»).
Gjennomføring av øvelsen
Øvelsen ble gjennomført i to etapper i Russland og Hviterussland. 1. etappe: — sluttføre forberedelse av styrkene til "isloasjon av områder der illegale væpnede styrker med sabotasjegrupper finnes, og styrke eget fly- og luftforsvar for å beskytte viktige militære og sivile installasjoner". 2. etappe: — "bearbeide spørsmål om ledelse av egne styrker for å avvise aggresjon mot unionen av Hviterussland og Russland".
Til Hviterussland kom omtrent 3000 soldater fra Russland. 12700 soldater deltok i øvelsen, og av disse var 10200 i Hviterussland. Foruten soldater fra Forsvarsdepartementet, var det også mannskap fra Innenriksstyrkene, Nasjonalgarden, FSB og Kriseministeriet. Det var fremst styrker fra Vestre militærdistrikt, som 1. stridsvognarmé, 11. armékorps, 6. kombinerte armé, 20. kombinerte armé og Østersjøflåten samt tre enheter fra luftlandestyrkene som deltok.
Jamming av GPS-signal
På norsk side ble det en del oppmerksomhet omkring at jamming av GPS fordi jammingen også ble registrert i Finnmark. Hensikten med slik jamming, er å beskytte egne mål av høy verdi, som for eksempel viktige hovedkvarter og bakke-til-bakke-missiler mot fiendtlige presisjonsvåpen, styrt av GPS-signaler.
Bakke-til-bakke-missiler i Petsjenga
Under øvelsen ble det overført enheter av Iskander-missil til Petsjenga nær norskegrensa.
Analyser etter øvelsen
Ifølge offisielle kilder ville det delta opptil 13 000 soldater. Dette krever ikke obligatorisk formell notifisering og invitasjon av observatører etter OSSEs sitt såkalte Wiendokument. Før øvelsen begynte, trodde vestlege militære analytikere og offisielle talspersoner at at talet på soldatar og sikkerhetspersonell ville bli opptil 100.000, noe som ville vært den største militærøvelsen siden den kalde krigen. Etter å ha observert militærøvelsen, kom vestlige analytikere til et estimat som lå nær det offisielle tallet. En svensk observatør, Thomas Møller, estimerte tallet på soldater under øvelsen til nær 13000 Flere vestlige analyser etter øvelsen har konkludert med at kalkyler før øvelsen for tallet på soldater som de trudde ville delta i øvelsen var feil, og at Russland og Hviterussland hadde holdt seg til små, avgrensede militærdriller som var lette å kontrollere. Mathieu Boulègue hos Chatham House skrev: ″Kreml kunne difor med ei viss tyngde hevda at "Vesten" overreagerte og vart offer for skremselspropaganda. De kommenterte også ryktet om at Moskva ikke var åpne eller transparente omkring øvelsens intensjoner" Tankesmia Tankesmien CNA snakket om bakrus i forhold enkelte vestlige spådommer før øvelsen  . Russland mener at man ikke kan regne all militær aktivitet innen Russland sitt landområde eller havområda utenfor på den tida øvelsen fant sted, som del av Zapad-2017 . Nettstedet Aldrimer.no mente også å kunne lese at Russland øvde på å invadere Svalbard som del av denne militærøvelsen, og at Etterretningstjenesten ikke hadde nok kontroll over hva som hendte under øvelsen
Wau Holland
Wau Holland, egentlig Herwart Holland-Moritz (1951–2001) var en tysk journalist, samfunnskritiker og aktivist (hacker) i området for datasikkerhet.
Han var en viktig person i Tysklands utvikling mot et digitalt samfunn. Hans etiske grunnsyn og samfunnspolitiske ideer preget diskusjonen i landet, om bruken av elektroniske data. Det gjaldt blant annet spørsmål knyttet til personvernet ved bruk av elektroniske data, vedrørende de institusjonelle monopolers stilling og i spørsmål knyttet til statlig overvåkning.
Et av de mest berømte datainnbrudd som kretsen rundt Holland utførte var i 1984, mot banken Hamburg Sparkasse. Gruppen avslørte et svakt punkt i sikkerhetssystemet og tilegnet seg i løpet av en helg 134 000 tyske mark. Pengene ble levert tilbake etter helgen. Hollands motiver var ikke kriminelle, men ideelle. No hacks for money - ingen hacking for penger, var et av hans slagord.
Holland var influert av Diderots og D’Alembert's Encyclopédie, og fra moderne tid, filosofen Hans Magnus Enzensberger. Holland forsøkte å formidle kunnskap til menneskene på alle de måter som datamaskinen gjorde det mulig. Han mente at det enkelte mennesket skulle kunne bruke denne nye teknologien til å handle og bestemme for egen del, helt uavhengig av offentlige organer. Han ønsket å gjøre offentlige data tilgjengelige, og beskytte private data. CCC gikk på dette grunnlaget imot enhver sensur og for full frihet for å spre offentlig tilgjengelige data. Offentligheten eller allmenheten skulle danne en motvekt til myndighetenes handlinger. Private data skulle beskyttes mot ethvert misbruk. I dette arbeidet fantes ingen politiske eller ideologiske grenser. Også ekstremistiske grupper skulle kunne gjøre seg nytte av nettverkene, fritt og usensurert.
Holland oppga sin lederrolle i CCC i 1988. Etter Murens fall og Tysklands gjenforening slo han seg ned i Ilmenau ved Erfurt. Han underviste i informatikkens etikk ved den tekniske høyskole. Holland døde den 29. juli 2001 Bielefeld av skadene etter et slagtilfelle i mai, samme år.
Han regnes av Arbeitsgemeinschaft Orte der Demokratiegeschichte blant de 100 viktigste personer som i løpet av de siste 200 år, har bidratt til dannelsen av demokratiet i Tyskland.
Malang Sarr
Malang Mamadou William Georges Sarr (født 23. januar 1999) er en fransk fotballspiller som spiller for den engelske klubben Chelsea FC.
Throndhjem stasjon
Trondhjem stasjon, også Trondhjem (Kalvskindet) var Trondheims første jernbanestasjon. Den var den nordlige endestasjonen på Trondhjem–Størenbanen og ble åpnet i 1864. Stasjonen ble nedlagt da traseen til Trondhjem–Størenbanen i 1884 ble flyttet til Brattøra, for sammenkobling med Meråkerbanen og strategisk havneplassering.
Siden 1925 har stasjonsbygningen huset synagogen i Trondheim, og siden 1997 har Det jødiske museum i Trondheim hatt tilhold i ett av bygningens rom.
I 1972 ble St. Olav domkirke (revet i 2014) bygget på grunnen til lokomotivvognhallen, hvor den katolske menigheten hadde hatt tilhold siden 1902. Den gjenstående delen av stasjonen ble innredet til prestebolig, skole og foreningslokaler.
Krattløvvikler
Krattløvvikler (Apotomis sororculana) er en sommerfugl i gruppen av viklere (Tortricidae).
Utseende
En middelsstor (vingespenn 14-20 millimeter), ganske mørk vikler. Den virker mørkere enn de fleste andre Apotomis-artene. Forvingen er gråsvart i den indre delen, med en firkantet, hvit flekk ved framkanten. Nær spissen er det et bredt, hvitt tverrbånd, men spissen og ytterkanten er mørke. Bakvingen er gråbrun, litt lysere ved roten.
Levevis
Arten finnes på heier og myrer. Larvene lever på bjørk (Betula spp.), der de spinner sammen blader. De voksne sommerfuglene flyr fra mai til juli og kommer gjerne til lys.
Utbredelse
Arten er utbredt i Europa, unntatt lengst i sør, og i det nordlige Asia. Den er en av få sommerfuglarter som også finnes på Island.
Internation Road Federation
International Road Federation (IRF) er en verdensomspennende lobbyorganisasjon og pressgruppe for bedre veier. Den har medlemsorganisasjoner i 85 land. IRF finansieres hovedsakelig via medlemskontingenter. Medlemmene omfatter bl.a. maskinentreprenører, transport- og veimyndigheter, utdanningsinstitusjoner, banker, forlag og produsenter av biler og bildeler. I tillegg til lobbyvirksomheten lager IRF statistikkprodukter om biler og veier. IRF utgir publikasjonene World Road Statistics, som pr. 2013 kan kjøpes for 459 sveitserfranc (ca. kr 2770) – og månedsmagasinet World Highways. IRF avholder årlige verdensveikongresser (2013-kongressen avholdes i Riyadh, Saudi-Arabia) foruten andre arrangementer om aktuelle temaer. I Norge er Opplysningsrådet for Veitrafikken medlem.
Forhistorien
Opprinnelig hadde bilister og syklister felles interesser innen veilobbyen, men både i USA og Europa ble denne fra rundt første verdenskrig av fullstendig dominert av bilklubber og bil- og oljebransjen. I 1932 tok General Motors’ direktør Alfred P. Sloan initiativet til frontorganisasjonen National Highway Users Conference – senere Highway Users Federation for Safety and Mobility, HUFSAM (Snell 1974). Samme år ble British Road Federation stiftet, med det formål å bekjempe «den ondsinnede og falske propagandaen for jernbanen med det siktemål å slavebinde britisk industri» (Hamer 1987, s. 9).
IRFs internasjonale forgjenger var Permanent International Association of Road Congresses (PIARC). I 1934 ble deres 7. kongress lagt til Tyskland, hvor nazistene hadde overtatt makten året før. Ca. 2000 deltok. Fra Norge deltok trolig 35, som ble meget inspirert av det de fikk se og høre. Kongressen ble holdt i München, med taler av bl.a. Hitlers stedfortreder Rudolf Hess og generalinspektøren for de tyske veier, Fritz Todt. Deltagerne kunne også bli med på nazistenes partidag i Nürnberg. Veiens bestemmelse skulle være hurtighet. Advokat Ragnvald Graff beskriver – i Morgenbladet, 13. september 1934 – opplevelsen av hurtighet under kongressen slik:
Kanskje vil De forstå mig, om jeg sier at veien var som bygget for selve farten, hurtigheten, det var som vi måtte tenke oss veien fylt med biler hver sin vei med frigivne motorkrefter, det var som vi fikk en anelse om bilens ubegrensede muligheter med derav følgende ophevelse av de tilvante begreper om tid, en fornemmelse som blir sterkere gjennem bil og veg enn gjennem flyvemaskinen, det er vel fordi selv den hurtigste bil dog er forbundet med jorden..
Marshall-hjelpen, europaveiene og visjoner om fred
Allerede den store veikongressen i 1934 bidrog til at bilismen og bilisme-ideologien ble mer internasjonalisert. I tillegg ekspanderte USAs store bilkonserner også i Europa. IRF ble stiftet 1948 i USA og opprettet snart filialer i Vest-Europa. Her var bilismen langt mindre utbredt enn i USA, tross Hitlers forsøk på å motorisere den tyske befolkning. I tillegg var veinettet mange steder ødelagt under andre verdenskrig.
IRF forsøkte å koble sammen Marshallhjelpen og utbyggingen av veier. Alt samme år åpnet IRF en avdeling i London under ledelse av Georges Gallienne, som hadde en mangeårig fortid i Peugeot, General Motors og Renault (Oldenziel og Schot 2008, s. 175). IRF spilte en viktig rolle når det gjaldt å blåse nytt liv i planene om et nett av europaveier som var lansert allerede før krigen. Det fantes visjoner om at et slik veinett ikke bare ville skape mer handel og økonomisk vekst, men også bidra til fred (Oldenziel og Schot 2008, bl.a. s. 190).
DECSYSTEM-20
DECSYSTEM-20 var en 36-biter PDP-10 stormaskin som ble lansert i 1977 av Digital Equipment Corporation (DEC), Datamaskinen kjørte operativsystemet TOPS-10, og skilte seg således fra PDP-11 som kjørte TOPS-20.
DECSYSTEM-20 ble noen ganger kalt PDP-20, men denne benevnelsen ble ikke brukt av DEC.
Gaga: Five Foot Two
Gaga: Five Foot Two er en amerikansk dokumentarfilm fra 2017 om den amerikanske sangartisten Lady Gaga. Filmen handler om arbeidet på og utgivelsen av studioalbumet Joanne, samt opptredenen under Super Bowl LI. Dokumentaren ble regissert av Chris Moukarbel. Den hadde verdenspremière under Toronto internasjonale filmfestival 8. september 2017 og ble utgitt på strømmetjenesten Netflix 22. september 2017.
Handling
Gaga: Five Foot Two følger et år i Lady Gagas liv, blant annet arbeidet på og utgivelsen av sangartistens femte studioalbum, Joanne. Flere øyeblikk i artistens hverdag fanges på film, blant annet forholdet til kolleger og fans, samt kroniske smerter som følge av fibromyalgi. Filmen gir også et innblikk i arbeidet som ble lagt ned for Gagas opptreden i pauseshowet under Super Bowl LI. Gagas rolle i American Horror Story: Roanoke og forholdet til artisten Madonna blir også diskutert.
Hell Gate
Hell Gate er et smalt tidevannsstrede i East River i New York City i USA. Det skiller Wards Island mot vest fra Astoria, Queens mot øst, (tidligere to separate øyer, nå sammenbundet ved et deponi).
Etymologi
Navnet "Hell Gate" er en forvanskning av det hollandske uttrykket Hellegat (det dukket først opp på et hollandsk kart som Helle Gadt ), noe som kan bety enten lyse-stredet eller klar åpning og det var opprinnelig en del av East River. Den nederlandske oppdager Adriaen Block er den første europeer kjent for å ha navigert sundet og beskrevet det i sine notater under hans reise ombord i 1624 ombord i «Onrust». Hellegat er en ganske vanlig ord for vassdrag i Nederland.
med minst 20 separate eksempler. Fordi oppdagere fant navigasjon farlige i den Nye Verden. Et sted med steiner og sterkt tidevannstrøm (fra Long Island Sound, Harlem River sund, Upper Bay i New York Harbor, og mindre kanaler og noen av disse har blitt fylt)
Historie
I oktober 1776 seilte admiral Howe noen av den britiske flåten gjennom stredet, en handling som ble ansett som risokab på den tiden.
I 1851 begynte U.S. Army Corps of Engineers å fjerne hindringer fra sundet med eksplosive. Den 24. september1876 brukte korpset 30 tonn eksplosiver til å sprenge farlige steiner, som ble etterfulgt av ytterligere sprengningsarbeid. Den 10.,oktober 1885 gjennoførte Korpset den største eksplosjonen i denne prosessen, tilintetgjorde Flom Rock med 140 tonn eksplosiver. Eksplosjonen føles så langt borte som i Princeton, New Jersey og sendte en geysir av vann 76 meter opp i luften. .Eksplosjonen er blitt beskrevet som «den største planlagte eksplosjon før de begynte testing for atombomber», selv om detonasjonen i slaget ved Messines i 1917 var større. Restene fra sprengningen ble brukt i 1890 for å fylle gapet mellom Great Mill Rock og Little Mill Rock, slo sammen de to øyene til en enkelt øy. Mill Rock. Sprengningen inspirerte til den dramatiske avslutningen i den klassiske roman av Bram Stoker, Lair of the White Worm. Mot slutten av det 19. århundre sank hundrevis av skip, inkludert HMS «Hussar» i sundet. Det var først i 1917 da Hell Gate Bridge (opprinnelig New York Connecting Railroad Bridge, nå kalt Hell Gate Bridge som forbinder Ward Island og Queens. Broen gir en direkte togforbindelse mellom New England og New York. I 1936 ble Triborough Bridge åpnet (offisielt Robert F. Kennedy Bridge siden 2008), slik at kjøretøyer kunne komme over til Manhattan, Bronx og Queens.
Amadou Diawara
Amadou Diawara (født 17. juli 1997) er en guineansk fotballspiller som spiller for den nederlandske klubben.
IQue, Ltd.
iQue er et felles foretak mellom Nintendo og kinesisk-amerikanske dr. Wei Yen. iQue-produkter selges bare i Kina. iQues første konsol er iQue Player og iQue 3DS XL er den siste konsollen (midlertidig) som bare har to spill: Mario Kart 7 og Super Mario 3D Land. Men en kan også spille iQue DS-spill som New Super Mario Bros, Super Mario 64 DS, Yoshi Touch & Go, Nintendogs, Polarium og WarioWare: Touched!
iQue Player
iQue Player (også kalt Nintendo iQue). Konsollen ble først annonsert på Tokyo Game Show, og ble lansert i Kina 17. november 2003.
iQue Player sine spill er:
iQue Game Boy Advance
iQue Game Boy Advance er den kinesiske versjonen av Nintendo Game Boy Advance som ble utgitt den 8. juni 2004.
Den hadde 8 spill:
iQue 3DS XL
Men den har også mange nedlastbare spill
Du kan spille de seks iQue DS spillene:
Kommunestyrevalget 1934
Kommunestyrevalget 1934 var et riksdekkende lokalvalg i Norge som med et par unntak fant sted den 15. oktober 1934. Ved valget ble det valgt representanter og varamenn til 682 norske herredskommuner med 943 valgsogn, 38 større byer og 27 mindre byer. I landdistriktene ble det valgt 12,715 representanter og 17,311 varamenn, mens det i byene ble valgt 2,260 representanter og 2,627 varamenn. Av representantene var henholdsvis 89 og 144 kvinner.
1,572,198 personer var stemmeberettigede ved valget, mens 2,189 personer hadde fått stemmeretten sin suspendert. Stemmerettsalderen var 23 år.
1,110,283 personer avga stemme i valget, tilsvarende 70,6 % valgoppslutning. De fleste kommunestyrevalgene ble gjennomført som forholdstallsvalg. Der det var bare ett eller ingen godkjente forslag til valgliste, var det anledning til å avholde flertallsvalg. Flertallsvalg ble benyttet i 110 av valgsognene, og omfattet 5,2 % av de stemmeberettigede. Av byene var det bare Sogndal ladested som avholdt flertallsvalg.
Arbeiderpartiet ble største parti ved valget, og fikk 39,0 % av stemmene i bygdene og 44,3 % i byene. Dette gav partiet 36,0 % av representantene, en oppgang fra 29,3 % av representantene ved kommunestyrevalget 1931.
Arbeiderpartiet fikk også flest ordførere, med 206 av i alt 747. Venstre fikk 126, og Bondepartiet 105. Høyre fikk kun 18 ordførere i kommuner de stilte liste for seg selv, men i flertallet av landets herredskommuner stilte partiet på borgerlige felleslister, som fikk 124 ordførere.
Songkran
Songkran (thai: สงกรานต์, khmer: សង្រ្កាន្ត; fra sanskrit saṃkrānti, ordrett «astronomisk passasje») er nyttårsfeiringen i Thailand, Laos, Kambodsja og blant minoriteter i tilgrensende områder av Folkerepublikken Kina. Datoen for feiringen ble tradisjonelt satt ved astronimiske utregninger, men den er nå fastsatt til 13. til 15. april hvert år. Sentralt i denne feiringen er å velsigne hverandre med vann. Tradisjonelt praktiseres denne skikken ved å helle noen dråper vann over hendene eller skuldrene til den en vil velsigne, men mange steder har dette utartet til en ellevill vannkrig der en dynker hverandre med bøtter, slanger og vannpistoler.
Tycho Kielland
Tycho Kielland (født 25. mars 1854 i Stavanger, død 3. mai 1904 i Kristiania) var Norsk Telegrambyrås andre leder. Han overtok i 1888 både eierskap og direktørstilling etter Jens Gran, og ledet NTB fram til enken Anna Kielland og den nye direktøren Peter Helgevold måtte ta over etter hans død.
Kielland var yngste sønn av Jens Zetlitz Kielland, og tilbrakte ungdomstiden på samfunnets solside med liten grunn til å bekymre seg for egen framtid. Det gjorde han tilsynelatende heller ikke. Han slentret gjennom skole og universitet, til han endte opp med juridikum i 1879. Karakterene ble så som så.
Året etter fikk han jobb i Revisionsdepartementets femte kontor. I departementet hadde han ansettelse og hevet inntekt resten av sitt liv. Sin energi brukte han imidlertid andre steder, blant annet på å skrive ubetalte musikk- og litteraturanmeldelser i Dagbladet og leve «et hyggeligt Ungkarsliv».
I 1888, 34 år gammel, tok han over i NTB, etter å ha fått med svigerfaren frimerkeforvalter Johan Christian Schlytter som medeier. Det hektiske liv som NTB-sjef passet Kiellands lynne fortreffelig. Han kom som et friskt pust inn i det nokså departementale NTB som forgjengeren Gran etterlot seg. Kielland tilførte byrået mye, både i energi og modernisering. Han innførte sogar nymotens telefon i lokalene. Det første tiåret kunne man finne sjefen i aktivitet på kontoret fra klokken ni om morgenen til langt på natt. I hans tid ekspanderte byrået kraftig, blant annet med utbygging av egen innenrikstjeneste.
Levemannen Kielland preget nok også en del av arbeidsstilen på kontoret. Der var det slett ingen traurig ni-til-fire-tralt. Da NTB måtte jobbe natt i forbindelse med et tysk valg sommeren 1893 meldte Kielland for eksempel entusiastisk til sin gode venn Ritzau i København at kontoret ble holdt oppe «med Pauker og Trompeter, Conjak og vand og lignende udover natten».
Hans høye sigarføring fungerte ikke like bra da norsk avisverden gikk inn i dårligere tider rundt århundreskiftet. Han - og NTB - endte snart opp i et alvorlig økonomisk uføre. Selv ble han mer og mer preget av livstretthet, og til slutt så han ingen annen utvei enn «å gå inn i døden frivillig», som det heter i NTBs 100-årsberetning.
Det NTB han etterlot seg var imidlertid langt fra fortapt. Han hadde hatt tid til å gifte seg, og hans enke Anna Kielland tok over boet. Sammen med sin nye direktør Peter Helgevold klarte hun på få år å rette opp den økonomiske miseren og gjøre byrået lønnsomt igjen.
Tycho Kielland var bror av forfatteren Alexander Kielland.
Burgl Färbinger
Burgl Färbinger (født 10. oktober 1945) er en tysk tidligere alpinist. I løpet av sin karriere tok hun en verdenscupseier, og deltok i to OL, i Vinter-OL 1964 og Vinter-OL 1968.
CRISPR
CRISPR (et akronym for clustered regularly interspaced short palindromic repeats ) er segmenter med DNA som gjentas i sekvenser. Hver repetisjon etterfølges av et lite segment av DNA fra tidligere møter med fremmed DNA, for eksempel fra et virus eller et plasmid. Små biter med cas (CRISPR-assosiert system) ligger ved siden av CRISPR-sekvensene.
CRISPR/Cas-systemet er en form for immunsystem som gir motstandsdyktighet mot fremmede genetiske elementer. Cas9 (protein 9) er et RNA-guidet enzym som sammen med syntetisk gRNA kan brukes til å klippe opp genomet på molekylnivå. Det gjør CRISPR/Cas9 til et kraftig verktøy for genmanipulasjon innen medisin og botanikk. Bruken av CRISPR/Cas9-gRNA ble kåret til årets gjennombrudd i 2015 av American Association for the Advancement of Science og magasinet Science.
Historie
Den første beskrivelsen av det som siden ble CRISPR kom fra universitet i Osaka i 1987. I Nederland fant man i 1993 ut at mycobacterium tuberculosis inneholdt repeterende sekvenser med DNA som var litt forskjellige i forskjellige stammer. Samtidig i Spania kom Fransisco Mojica og Ruud Jansen med akronymet CRISPR som et samlebegrep for forskjellige metoder i litteraturen. I 2005 kom tre uavhengige studier frem til at CRISPR kunne inneholde fragmenter av DNA fra virus og ha betydning for immunsystemet i bakterier. I 2007 kom de første eksperimentelle studiene som viste at CRISPR var et tilpasningsdyktig immunsystem, i 2008 ble det vist at CRISPR påvirket DNA og ikke RNA, og i 2010 ble det vist at CRISPR-Cas kan dele DNA med stor presisjon. I 2011 fant man mekanismen bak CRISPR-Cas9 og i tiden etter kom det flere studier som viste hva CRISPR kunne brukes til. I 2015 gjorde kinesiske forskere forsøk med CRISPR på 86 menneskelige embryo. Det hadde lav suksessrate og teamet fant «et overraskende antall uforventa mutasjoner», og forsøket ble stoppet tross etisk godkjenning. Både Kina og USA tillot i 2016 medisinske forsøk med CRISPR på mennesker i kreftbehandling. I 2018 fikk Emmanuelle Charpentier, Jennifer Doudna og Virginijus Šikšnys Kavliprisen i nanoteknologi for oppdagelsen av CRISPR/Cas9.
I 2015 ble CRISPR/Cpf1 systemet fra bakterien Francisella novicida beskrevet. Egenskapene til Cpf1, også kalt Cas12a, gir den noen fordeler sammenlignet med Cas9, som at den er billigere og kan endre mer komplekse strukturer.
Bruk
CRISPR antas å ha svært mange bruksområder innen forskning, medisin, landbruk og næringsmiddelindustrien. Kreft, HIV, blindhet, arvelige blodsykdommer og andre sykdommer der selve cellene i kroppen trenger behandling, antas å kunne behandles med CRISPR. Planter og sopp kan gis immunitet mot sykdommer eller resistens mot tørke. Melkekyr i USA har fått endret et gen så de ikke får horn. Gen-drivere kan brukes til å gjøre mygg ikke kan spre malaria, eller gjøre mygg infertile og effektivt utrydde hele populasjoner.
I løpet av de første 10 årene med CRISPR fant man ut hvordan man kan kartlegge og redigere gener, deaktivere gener hos mus, og å gi planter nye egenskaper.
Etikk
Metoden er enklere, billigere og hurtigere enn tidligere gen-behandling, men dette gjør den vanskelig å regulere. Genetiske og biologiske våpen kan fremstilles enklere, og USA har satt CRISPR på listen over mulige masseødeleggelsesvåpen.
CRISPR kan føre til at uforutsette effekter skal gå i arv. Menneskelige egenskaper som intelligens eller fysisk prestasjonsevne skyldes normalt et samspill mellom flere gener, og er ikke enkle å redigere med CRISPR, men genetisk doping for «forbedring» av mennesker er ikke lette å skille fra forebygging av sykdommer. Enkelte frykter også at enkel genmanipulasjon kan gi rom for en «rasjonell» eller markedsstyrt eugenikk, der både de «rene» og de «forbedrede» kan bli tapere. Samtidig åpner teknikken for å hjelpe enkelte syke slik at det kan være uetisk å la være.
Gendoping innen idrett
Fra 2018 innførte WADA oppdaterte retningslinjer for gendoping innen idrett. I 2003 kom det forbud mot genterapi som fremmer prestasjoner, mens det fra 2018 også er forbudt å endre på gensekvenser slik CRISPR gjør. Ingen vil si hvordan WADA skal skille redigerte gener fra naturlige mutasjoner. Skiløperen Eero Mäntyranta testet positivt i 1972, men viste seg å ha en naturlig mutasjon (PFCP) som gav ham et vesentlig høyere oksygenopptak enn konkurrentene. En slik endring kan kanskje gjøres med CRISPR og gjør det svært vanskelig å skille mellom naturlige avvik og gendoping.
Mikel Oyarzabal
Mikel Oyarzabal Ugarte (født 21. april 1997) er en spansk fotballspiller som spiller for Real Sociedad.
Landslaget
Han ble tatt ut i s EM-tropp til EM i fotball 2021.
Maskarade
Maskarade er en opera i tre akter av den danske komponisten Carl Nielsen til en dansk libretto av Vilhelm Andersen etter en komedie av dikteren Ludvig Holberg.